Наконт атмасферы і інтэр’еру. Кавярня нібы падзеленая на два сектары. Першы – калідор у асноўную залу. Тут усяго тры столікі, але яны адзін ад аднаго агароджаныя, што дае магчымасць крышку схавацца ад астатняга свету і прысвяціць свой час выключна працы. Асноўная зала ўжо агульная. Тут ёсць дзве мінібарныя стойкі, а астатняе – тыя ж столікі. Усё прыемна, ненавязліва. Крышку нагадвае амерыканскі стыль, бо ў інтэр’еры вельмі шмат дрэва. Карацей, тут лямпава, а ў сукупнасці з музыкай дык увогуле вельмі прыемна.